**Richard "Ric" Jackman** (s. 28. kesäkuuta 1978 Toronto, Ontario, Kanada) on kanadalainen jääkiekkopuolustaja, joka pelaa Aasian liigaa eteläkorealaisen Anyang Hallan riveissä. Oikealta laukovan Jackmanin vahvuuksiin kuuluu kiekollinen peli, fyysisyys ja intensiteetti. Hän saa vastuuta ylivoimalla. Jackman on aiemmin pelannut NHL:ssä yhteensä 231 runkosarjaottelua tehoin 19+58=77 sekä keräten 166 jäähyminuuttia. NHL:n pudotuspeleissä hän on kerännyt seitsemässä ottelussa tehot 1+1=2 sekä kaksi jäähyminuuttia. Jackman on lisäksi pelannut myös Ruotsissa, Itävallassa, Sveitsissä ja Slovakiassa.

Ura
---

### Seuraura

#### NHL-ura

Jackman vietti kaksi kautta suurimmaksi osaksi MTHL-joukkue Mississauga Senatorsissa ja jälkimmäisestä osan MetJHL-joukkue Richmond Hill Riotissa, jonka jälkeen hän siirtyi kaudeksi 1995–1996 OHL-joukkue Sault Ste. Marie Greyhoundsiin. Jackman pelasi siellä varsin hyvän tulokaskauden ja oli tehoilla 13+29=42 joukkueen tehokkain puolustaja. Hänet valittiin kauden päätteeksi tulokkaiden tähdistökentälliseen. Dallas Stars varasi Jackmanin koko NHL:n varaustilaisuuden viidentenä pelaajana kesällä 1996. Hän pelasi varauksensa jälkeen vielä kaksi kautta Greyhoundissa. Kaudella 1996–1997 Jackman oli taas joukkueen tehokkain puolustaja 47 tehopisteellä. Kaudella 1997–1998 hän teki runkosarjassa tehot 33+40=73, joilla hän oli pelipaikastaan huolimatta Greyhoundsin paras maalintekijä jatoiseksi paras pistemies. Koko OHL:n puolustajien pistepörssissä Jackmanin edellä oli vain Kingston Frontenacsin Chris Allen. Hänet valittiin kauden päätteeksi OHL:n toiseen tähdistökentälliseen. Jackman pelasi keväällä 1998 myös ensimmäiset miesten pelinsä, Dallas Starsin farmijoukkue Michigan K-Wingsissä, IHL:ssä.

Ensimmäisen Dallas Starsin organisaatiossa vietetyn tulokaskautensa 1998–1999 Jackman pelasi kokonaan K-Wingsissä, jonka tehokkain puolustaja hän oli tehoilla 13+17=30. Kaudella 1999–2000 Jackman debytoi Starsin NHL-joukkueessa, jossa hän teki 22 runkosarjaottelussa tehot 1+2=3. Seuraavalla kaudella 2000–2001 Jackman pelasi joukkueessa 16 runkosarjaottelua ilman tehopisteitä. Suurimman osan kaudestaan hän pelasi farmijoukkue Utah Grizzliesissä, jonka eniten maaleja tehnyt puolustaja Jackman oli yhdeksällä osumallaan. Kesäkuussa 2001 Stars kauppasi hänet Boston Bruinsiin vaihdossa Cameron Manniin. Jackman pelasi kauden 2001–2002 aikana kuitenkin vain kaksi NHL-ottelua sekä 11 AHL-ottelua farmijoukkue Providence Bruinsissa, kun hän joutui lokakuussa 2001 tulleen olkapäävamman takia pitkäksi aikaa sivuun.

Toukokuussa 2002 Jackman kaupattiin Toronto Maple Leafsiin vaihdossa Kris Vernarskyn oikeuksiin. Hän kärsi myös kaudella 2002–2003 erilaisista loukkaantumisista ja pelasi Maple Leafsin NHL-joukkueessa 42 runkosarjaottelua tehden kaksi syöttöpistettä. Jackman pelasi myös kahdeksan ottelua farmijoukkue St. John's Maple Leafsissa. Kaudella 2003–2004 hän vakinnutti paikkansa NHL:ssä. Jackman pelasi vain kolme AHL-ottelua, jonka jälkeen hänet kutsuttiin ylös Torontoon. Siirtotakarajalla, helmikuussa 2004 Jackman kaupattiin Pittsburgh Penguinsiin vaihdossa Drake Berehowskyyn. Jackman pelasi loppukauden aikana lähinnä Dick Tärnströmin puolustajaparina. Kun kaksikko pelasi ylivoimalla, niin heidän ylivoiman pyörittämistään kutsuttiin nimellä "Ric and Dick show". Työsulkukauden 2004–2005 Jackman pelasi Ruotsin toiseksi korkeimmalla sarjatasolla Allsvenskan-joukkue IF Björklövenissä, jonne hän siirtyi vapaana agenttina. Jackman oli tehoilla 13+26=39 joukkueen paras syöttäjä ja kolmanneksi paras pistemies. Hän jakoi myös Allsvenskanin puolustajien pistepörssin toisen sijan IK Nyköpings Hockeyn Patrik Huckon kanssa. Jackman voitti myös koko sarjan jäähypörssin 209 minuutillaan.

Kaudella 2005–2006 Jackman jatkoi NHL-uraansa Pittsburgh Penguinsissa, mutta hänet kaupattiin siirtotakarajalla, maaliskuussa 2006 Florida Panthersiin vaihdossa Petr Tatíčekiin. Jackman ylsi kauden aikana edellisen NHL-kautensa pistemäärään ja yhden kauden piste-ennätykseensä, 30 tehopisteeseen. Kesken kauden 2006–2007, tammikuussa 2007 hän siirtyi Anaheim Ducksiin paikkaamaan loukkaantumisia. Vaihdossa Panthers sai kuudennen kierroksen varausvuoron kesälle 2007. Jackman voitti kauden päätteeksi Stanley Cupin.

#### Paluu Eurooppaan

Jackman palasi kaudeksi 2007–2008 Eurooppaan ja siirtyi Itävallan Erste Bank Eishockey Ligassa pelaavaan EC Red Bull Salzburgiin. Hän oli tehoilla 7+23=30 liigan puolustajien pistepörssin kuudes, vaikka siirtyikin 31 ottelun jälkeen loppukaudeksi Allsvenskanin Leksands IF:ään. Jackman oli auttamassa joukkuetta Kvalserienissä keväällä 2008, mutta Leksand jäi ilman sarjanousua. Hän jatkoi joukkueessa artistisopimuksella myös kaudella 2008–2009, mutta Jackman sai kuitenkin lähteä Leksandista helmikuussa 2009. Huhujen mukaan hän ei tullut toimeen joidenkin joukkuetovereidensa kanssa ja myös tappeli Leksandin harjoituksissa. Joukkueen urheilutoimenjohtajan mukaan Jackman erotettiin lähinnä pelillisistä syistä.

Kaudeksi 2009–2010 Jackman siirtyi Sveitsin National League A:ssa pelaavaan EHC Bieliin. Hän keräsi runkosarjassa 113 jäähyminuuttia ja sijoittui liigan jäähypörssissä neljänneksi. Kauden 2010–2011 Jackman aloitti hänelle Dallas Starsin ajoiltaan tutussa Utah Grizzliesissä, joka pelasi ECHL-liigaa. Sieltä hän siirtyi joulukuussa 2010 loppukaudeksi slovakialaiseen HC Slovan Bratislavaan.

Heinäkuussa 2011 Jackman teki kolmivuotisen sopimuksen Aasian liigassa pelaavan Anyang Hallan kanssa.

### Maajoukkueura

Jackman pelasi alle 20-vuotiaiden MM-kilpailuissa vuonna 1997, jolloin hän voitti maailmanmestaruuden. Kanadan miesten maajoukkuetta hän edusti Spengler Cupissa vuosina 2007, 2008 ja 2009, joista ensimmäinen turnaus päättyi voittoon.

Perhe
-----

Jackman viettää kesänsä Barriessa, Ontariossa. Hänellä on vaimo Stephanie sekä tyttäret Haley ja Gracie.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1993–1994 | Mississauga Senators | MTHL | 81 | 35 | 53 | 88 | 156 | – | – | – | – | – |
| 1994–1995 | Mississauga Senators | MTHL | 53 | 20 | 37 | 57 | 120 | – | – | – | – | – |
|  | Richmond Hill Riot | MetJHL | 10 | 2 | 9 | 11 | 16 | – | – | – | – | – |
| 1995–1996 | Sault Ste. Marie Greyhounds | OHL | 66 | 13 | 29 | 42 | 97 | 4 | 1 | 0 | 1 | 15 |
| 1996–1997 | Sault Ste. Marie Greyhounds | OHL | 53 | 13 | 34 | 47 | 116 | 10 | 2 | 6 | 8 | 24 |  |  |  |  |  |  | JMM | 7 | 2 | 0 | 2 | 0 |
| 1997–1998 | Sault Ste. Marie Greyhounds | OHL | 60 | 33 | 40 | 73 | 111 | – | – | – | – | – | Kakkostähdistö |
|  | Michigan K-Wings | IHL | 14 | 1 | 5 | 6 | 10 | 4 | 0 | 0 | 0 | 10 |
| 1998–1999 | Michigan K-Wings | IHL | 71 | 13 | 17 | 30 | 106 | 5 | 0 | 4 | 4 | 6 |
| 1999–2000 | Michigan K-Wings | IHL | 50 | 3 | 16 | 19 | 51 | – | – | – | – | – |
|  | Dallas Stars | NHL | 22 | 1 | 2 | 3 | 6 | – | – | – | – | – |
| 2000–2001 | Utah Grizzlies | IHL | 57 | 9 | 19 | 28 | 24 | – | – | – | – | – |
|  | Dallas Stars | NHL | 16 | 0 | 0 | 0 | 18 | – | – | – | – | – |
| 2001–2002 | Providence Bruins | AHL | 9 | 0 | 1 | 1 | 8 | 2 | 0 | 0 | 0 | 2 |
|  | Boston Bruins | NHL | 2 | 0 | 0 | 0 | 2 | – | – | – | – | – |
| 2002–2003 | St. John's Maple Leafs | AHL | 8 | 2 | 6 | 8 | 24 | – | – | – | – | – |
|  | Toronto Maple Leafs | NHL | 42 | 0 | 2 | 2 | 41 | – | – | – | – | – |
| 2003–2004 | St. John's Maple Leafs | AHL | 3 | 2 | 1 | 3 | 0 | – | – | – | – | – |
|  | Toronto Maple Leafs | NHL | 29 | 2 | 4 | 6 | 13 | – | – | – | – | – |
|  | Pittsburgh Penguins | NHL | 25 | 7 | 17 | 24 | 14 | – | – | – | – | – |
| 2004–2005 | IF Björklöven | Allsvenskan | 46 | 13 | 26 | 39 | 209 | – | – | – | – | – |
| 2005–2006 | Pittsburgh Penguins | NHL | 49 | 6 | 22 | 28 | 46 | – | – | – | – | – |
|  | Florida Panthers | NHL | 15 | 1 | 1 | 2 | 6 | – | – | – | – | – |
| 2006–2007 | Florida Panthers | NHL | 7 | 1 | 0 | 1 | 10 | – | – | – | – | – |
|  | Anaheim Ducks | NHL | 24 | 1 | 10 | 11 | 10 | 7 | 1 | 1 | 2 | 2 | Stanley Cup |
| 2007–2008 | EC Red Bull Salzburg | EBEL | 31 | 7 | 23 | 30 | 34 | – | – | – | – | – |
|  | Leksands IF | Allsvenskan | 8 | 1 | 5 | 6 | 10 | – | – | – | – | – |
| 2008–2009 | Leksands IF | Allsvenskan | 29 | 8 | 12 | 20 | 91 | – | – | – | – | – |
| 2009–2010 | EHC Biel | NLA | 47 | 6 | 14 | 20 | 113 | – | – | – | – | – |
| 2010–2011 | Utah Grizzlies | ECHL | 16 | 4 | 10 | 14 | 4 | – | – | – | – | – |
|  | HC Slovan Bratislava | SloEL | 23 | 3 | 10 | 13 | 42 | 7 | 1 | 2 | 3 | 4 |
| 2011–2012 | Anyang Halla | ALIH | 36 | 9 | 28 | 37 | 36 | 5 | 1 | 4 | 5 | 6 |
| 7 kautta | yhteensä | NHL | 231 | 19 | 58 | 77 | 166 | 7 | 1 | 1 | 2 | 2 |
| 1 kausi | yhteensä | NLA | 47 | 6 | 14 | 20 | 113 | – | – | – | – | – |
| 1 kausi | yhteensä | SloEL | 23 | 3 | 10 | 13 | 42 | 7 | 1 | 2 | 3 | 4 |
| 1 kausi | yhteensä | EBEL | 31 | 7 | 23 | 30 | 34 | – | – | – | – | – |

Lähteet
-------

* Richard Jackman The Internet Hockey Databasessa (englanniksi)
* Richard Jackman Eurohockey-sivustolla (englanniksi)
* Richard Jackman Legends of Hockey -sivustolla (englanniksi)
* Richard Jackman *Elite Prospects*. Everysport Media Group AB.  (englanniksi)

### Viitteet

1. 1 2 3 4  EliteProspects
2. 1 2 3 4  Legends of Hockey
3. ↑  HockeyDB
4. ↑  Toronto Maple Leafs ja Pittsburgh Penguins kaupoilla  11.2.2004. Jatkoaika.com. Viitattu 7.5.2012.
5. ↑  NHL:n siirtoraja umpeutui, jättikaupat jäivät tekemättä  10.3.2006. Jatkoaika.com. Viitattu 7.5.2012.
6. ↑  Ric Jackman Anaheimiin  4.1.2007. Jatkoaika.com. Viitattu 7.5.2012.
7. ↑  Bodin, Uffe: Leksand sparkar Ric Jackman  20.2.2009. Hockeysverige.se. Viitattu 7.5.2012. (ruotsiksi)
8. ↑  Stanley Cup Winner Jackman Comes Back To Utah  19.10.2010. Utah Grizzlies. Viitattu 7.5.2012. (englanniksi)